Publication: Magyar Közlöny
Issue: MK-2007-123 (Year: 2007, Number: 123)
Era: 2004-2010
Section: A Kincstári Vagyoni Igazgatóság (1054 Budapest, Zoltán u. 16.) továbbiakban: kiíró a kincstári vagyonnal való gazdálkodásról szóló 58/2005. (IV. 4.) Korm. rendelet 37. § (1) bek. a) pontjának (továbbiakban: kormányrendelet) vonatkozó fejezetei alapján
Paragraph Index: 587

19. pályázati átvételi igazolólap a pályázati anyag leadásáról (19 számú formanyomtatvány). Az ajánlati biztosítékot a kiíró a pályázati felhívás visszavonásáról szóló hirdetmény közzétételének, illetve az eljárás eredménytelensége kihirdetésének napjától számított 15 munkanapon belül visszafizeti az ajánlattevõk részére. Eredményes pályázat esetén a kiíró az ajánlati biztosítékot a nem nyertes pályázók részére az ajánlatok elbírálásának napjától számított 15 munkanapon belül fizeti vissza. A kiíró ugyancsak visszafizeti az ajánlati biztosítékot, ha a KVI az elbírálási határidõt meghosszabbítja, melynek függvényében az ajánlati kötöttség idõtartama is meghosszabbodik, és a pályázó a határidõ meghosszabbításáról szóló értesítés kézhezvételétõl számított 7 naptári napon belül nyilatkozik, hogy ajánlati kötöttségét nem kívánja meghosszabbítani. Az ajánlati biztosíték után a kiíró költséget nem számít fel, kamatot nem fizet, kivéve, ha az ajánlati biztosíték visszafizetésére nyitva álló 15 munkanapos határidõt elmulasztja. Amennyiben a pályázó ajánlati kötöttségének ideje alatt ajánlatát visszavonja, vagy ha az adásvételi szerzõdés megkötése a nyertes pályázónak felróható, vagy érdekkörében felmerülõ más okból hiúsul meg, az ajánlati biztosítékot elveszti. A pályázó az ajánlati biztosítékot elveszti akkor is, ha a már megkötött szerzõdés a pályázónak felróható, vagy érdekkörében felmerülõ más okból hiúsul meg. Kötelezõen vállalt ajánlati kötöttség: A kötelezõen vállalt ajánlati kötöttség az ajánlattételi határidõ lejártának napját követõ 90 naptári nap. Amennyiben a pályázó ajánlatát az ajánlati kötöttségének ideje alatt visszavonja, az általa befizetett ajánlati biztosítékot elveszti. A pályázati ajánlatok elbírálása, vagy a nyilvános ártárgyalásra kitûzése (az ajánlatmódosításra való felhívás) az ajánlattételi határidõ lejártát követõ 30 naptári napon belül történik, mely idõtartamot a kiíró egy alkalommal, legfeljebb további 30 naptári nappal meghosszabbíthat. Ennek függvényében az ajánlati kötöttség idõtartama is 30 nappal meghosszabbodik. Az ártárgyalás, illetve az ajánlatmódosítás elbírálása az ártárgyalás kitûzésétõl, illetve az ajánlatmódosításra történõ felhívás idõpontjától számított 30 naptári napon belül történik. A kiíró az elbírálási határidõ lejártát követõ 15 naptári napon belül írásban tájékoztatja a pályázókat a pályázati eljárás eredményérõl. Az ajánlat beadása: Az ajánlatokat a kiíró fenti címén, Budapest V., Zoltán u. 16. szám alatti központi irodaházában a 101. szobában kell a fent megjelölt ajánlattételi határidõig leadni. A pályázatok elbírálása során a vállalt nettó ajánlati ár limitáron felül megajánlott része 60%-os súllyal, a (fenti) 1-es és 3-as pont szerinti vállalások összege 40%-os súllyal kerül értékelésre. A pályázat nyertese az, aki a pályázati felhívásban rögzített feltételek teljesítése mellett az értékelési súlyokkal számítva, a legmagasabb vételárat ajánlotta. 2007/38. szám H I V A T A L O S É R T E S Í T Õ Az adásvételi szerzõdés megkötésének elõfeltétele, hogy a nyertes pályázó az eredményhirdetésrõl szóló értesítés kézhezvételét követõ 8 banki napon belül, az ajánlati biztosítékon felül fennmaradó vételárhátralék (beleértve az áfát is) erejéig fizetési garanciát ad. A kiíró fizetési garanciának tekinti a feltétel nélküli bankgaranciát, a feltétel nélküli banki hitelígérvényt és a vételárhátralék ügyvédi vagy közjegyzõi letétbe helyezését. – A feltétel nélküli bankgaranciát, melynek kedvezményezettje a kiíró, a banknak a pályázati felhívásban megadott jelige feltüntetésével megjelölt ingatlan megvásárlása céljára kell kiállítania és visszavonhatatlan fizetési kötelezettséget kell vállalnia a kiíró felé a teljes vételárhátralékra – beleértve a forgalmi adót is – vonatkozóan, az ajánlatban vállalt határidõ figyelembevételével. – A feltétel nélküli banki hitelígérvényt, melynek kedvezményezettje a kiíró, a banknak a pályázati felhívásban megadott jelige feltüntetésével megjelölt ingatlan megvásárlása céljára kell kiállítania és visszavonhatatlan fizetési kötelezettséget kell vállalnia arra, hogy a vételárként ígért összeget a bank a vevõ részére meghitelezi a teljes vételárhátralékra – beleértve a forgalmi adót is – vonatkozóan, az ajánlatban vállalt határidõ figyelembevételével. A kiíró a fentiekben említett, vételárhátralék kifizetésének biztosítékául szolgáló iratokat magyarországi és külföldi I. osztályú bankoktól fogadja el. A kiíró a pályázat nyertesével – az errõl szóló értesítés kézhezvételének napjától számított 60 naptári napon belül, de legkésõbb az ajánlati kötöttség lejártának napjáig – az adásvételi szerzõdést megköti. A tulajdonjog ingatlan-nyilvántartásban történõ átvezetéséhez szükséges bejegyzési engedély kiadása a teljes vételárnak a kiíró Magyar Államkincstárnál vezetett 10032000-01637528-00000000 számláján történõ megjelenését követõen haladéktalanul, de legkésõbb 15 naptári napon belül történik. A kiíró fenntartja jogát, hogy – a nyertes pályázó visszalépése esetén a pályázat soron következõ helyezettjével szerzõdést kössön, – a pályázati eljárást indoklás nélkül eredménytelennek nyilvánítsa, – az elbírálási határidõn belül a kormányrendelet 42. § (2) bekezdése alapján – minden érvényes ajánlatot benyújtott résztvevõ meghívása mellett – nyilvános ártárgyalást tartson, vagy egyetlen ajánlattevõ esetén felhívja az ajánlattevõt ajánlata módosítására, – pályázati felhívását az ajánlattételi határidõ elõtt visszavonja, melyrõl a pályázati felhívás közlésével megegyezõ helyeken az ajánlattételi határidõ lejárta elõtt hirdetményt tesz közzé. Ebben az esetben a kiíró a pályázati dokumentáció ellenértékét a felhívás visszavonásának a Hivatalos Értesítõjében történõ megjelentetését követõ 10 munkanapon belül, a dokumentáció visszaadása ellenében visszafizeti. A pályázatot követõ nyilvános ártárgyalás során a pályázók ajánlataikat módosíthatják, azzal, hogy a korábban megajánlott vételár nem csökkenthetõ, és a módosított ajánlatnak is meg kell felelnie a pályázati felhívásban meghatározott valamennyi feltételnek. Érvényes a pályázati ajánlat, ha: – azt a pályázati felhívásban meghatározott, illetve szabályszerûen meghosszabbított ajánlattételi határidõben nyújtották be, – a pályázó az ajánlati biztosítékot az elõírásoknak megfelelõen bocsátotta rendelkezésre, – a pályázó a pályázatot és valamennyi formanyomtatványt szabályszerûen aláírta (gazdálkodó szervezet esetén cégszerû aláírás), – a részvételi feltételekben meghatározottaknak maradéktalanul eleget tesz, ennek keretében a kiíró által a pályázati dokumentáció részeként rendelkezésre bocsátott formanyomtatványokat, a pályázati ajánlat beadásával egyidejûleg, kitöltve, elfogadólag aláírva benyújtja. A pályázat keretében hiánypótlásra nincs lehetõség. Érvénytelen a pályázati ajánlat, ha az érvényességi feltételek bármelyikének részben vagy egészben sem felel meg. Ha az ajánlattevõ, vagy az érdekkörébe tartozó más személy a pályázat titkosságát megsérti, a kiíró az ajánlatát érvénytelennek nyilvánítja. A pályázati felhívás és a kitöltendõ formanyomtatványok a www.kvi.gov.hu honlapon „árverés, értékesítés, pályázatok” menüpont alatt olvasható és letölthetõ. A pályázattal kapcsolatban további felvilágosítás kérhetõ munkanapokon az Értékesítési fõosztályon Cser Szilviától, telefon: 06 (1) 373-5715; fax: 06 (1) 373-5716. H I V A T A L O S É R T E S Í T Õ 2007/38. szám AZ ÁLLAMI SZÁMVEVÕSZÉK VIZSGÁLATAI Összefoglaló a Betegjogi, Ellátottjogi és Gyermekjogi Közalapítvány gazdálkodásának ellenõrzésérõl (0720) Az Állami Számvevõszék befejezte a Betegjogi, Ellátottjogi és Gyermekjogi Közalapítvány (közalapítvány) gazdálkodásának ellenõrzését. A közalapítvány bevétele az ellenõrzött idõszakban összesen 898,4 millió Ft volt, amelynek, 87,9%-a az éves költségvetési törvények alapján a központi költségvetésbõl kapott címzett támogatás, 12,1%-a egyéb központi költségvetési, pályázati úton elnyert és gazdálkodó szervezetektõl kapott támogatás, pénzügyi, rendkívüli és közhasznú tevékenységbõl származó bevétel. A kuratórium a kapott állami és egyéb támogatásokat, valamint a közalapítvány saját bevételeit szabályosan, rendeltetésszerûen használta fel az alapító okiratban meghatározott céljainak megvalósítása érdekében. A közalapítvány támogatási szerzõdésekben megjelölt szakmai beszámolói megfeleltek a szerzõdéses követelményeknek, azonban a pénzügyi elszámolásait a címzetten kapott támogatásoknál nem a szerzõdésekben elõírt szerkezetben készítette el. A pályázati és egyéb költségvetési támogatások elszámolása során benyújtott számlákon nem tüntette fel a támogatás forrását. A kuratórium bevételszerzõ tevékenységének eredményeképpen pénzügyi bevétel az átmenetileg szabad pénzeszközök lekötésébõl, rendkívüli bevétel a térítésmentesen átvett eszközök után realizálódott. A közalapítvány az ellenõrzött idõszakban összesen 915 millió Ft-ot fordított közhasznú feladataira. A közalapítvány az alapító okirat szerinti céljainak és a jogvédelemmel kapcsolatos szakmai, jogszabályi elõírásoknak megfelelõen végezte tevékenységét. A közalapítvány az alkalmazási és a pályázati kiírások tartalmára vonatkozó elõírásoknak, a foglalkoztatott képviselõk a vonatkozó jogszabályokban meghatározott feladataiknak és dokumentációs kötelezettségeiknek az adatvédelemre vonatkozó szabályok figyelembevételével eleget tettek. A közalapítvány 11 helyen mûködtetett területi irodát, ahol a gyermekjogi és ellátottjogi képviselõk hetente fogadóórát tartottak. A betegjogi képviselõk az egészségügyi intézményekben biztosították a területi ellátást. A közalapítvány az alapító okiratban elõírtakkal összhangban ellátta a képviselõk tevékenységével kapcsolatos ellenõrzési, szervezési és szakmai irányítási feladatait, a jogvédelmi munka során szerzett tapasztalatok összegzését, az egységes jogértelmezés és -alkalmazás segítését. A közalapítvány az elõírt képzéseket és továbbképzéseket megszervezte. A közalapítvány által továbbfoglalkoztatott betegjogi képviselõkre vonatkozó jogszabály nem határozta meg a jogvédelmi tanfolyam elvégzésének kötelezettségét. Az alapító okiratban foglaltaktól eltérõen a meghatározott létszámhoz képest a betegjogi területen a 2004. és 2005. évben, a gyermekjogi területen a 2004. évben 7,7–7,7%-kal kevesebb létszámot foglalkoztatott, amely a feladatellátást nem veszélyeztette. Az alapító okiratban foglaltaktól eltérõen a hat pályázati felhívásból – minisztériumi közlönyben való közzétételén túl – a megjelölt két országos napilapban csak egyet jelentetett meg, a megjelölt foglalkoztatási formákon túl 2006-ban önkénteseket is foglalkoztatott. Az önkéntesek foglalkoztatására a vonatkozó jogszabály elõírásainak megfelelõen, a kuratórium jóváhagyása, a szakmai, alkalmazási feltételek betartása mellett, díjazás nélkül került sor. Az alapító okirat megteremtette a közalapítvány mûködésének törvényes kereteit, az abban foglaltak megfeleltek a jogszabályi elõírásoknak. Az alapító az alapító okirattal kapcsolatos közzétételi kötelezettségének eleget tett. A közalapítványnál a képviseleti jogot az alapító okirattal összhangban a kuratórium elnöke gyakorolta, a bankszámla feletti rendelkezésre bejelentett és a bankszámla felett rendelkezõ személyek köre megfelelt az alapító okirat elõírásának. Az SZMSZ az alapító okirattal összhangban rögzítette a közalapítvány szervezeti és irányítási rendszerét, a feladat- és hatásköröket, a vezetõ tisztségviselõk részére nyújtott költségtérítések körét és mértékét, azonban nem szabályozta a kuratóriumon belüli, szakmai területek közti munkamegosztás rendjét, továbbá a három alelnök tevékenységét. Az ellenõrzött idõszakban a kuratórium eleget tett a kuratóriumi ülések gyakoriságára vonatkozó elõírásának, gazdasági döntéseit határozatképes üléseken hozta meg, amelyekrõl jegyzõkönyvet készített. A kuratórium által vezetett nyilvántartásokban az alapító okirat elõírásától eltérõen, a kuratóriumi ülésen szavazó tagok száma, személye és a szavazati arány az ellenõrzött években, a döntések 56,4%-ánál nem volt megállapítható. A közalapítvány rendelkezett számviteli szabályzatokkal, amelyek nem teljeskörûen és nem az alapítványi sajátosságokat figyelembe véve szabályozták a számviteli elszámolás rendjét. A könyvvezetésben fellelhetõ hibák részben a szabályzatok és az aktualizálás hiányosságaira, továbbá az alapítványi sajátosságoktól eltérõ szabályozásra vezethetõk vissza. A közalapítvány a 2004. és 2005. évre közhasznúsági jelentését a vonatkozó jogszabályi elõírásokkal összhangban elkészítette, azokat a kuratórium a könyvvizsgálói hitelesítõ záradék és az FB elfogadásra tett javaslata alapján elfogadta. A 2004–2005. évekre a közalapítvány a vonatkozó jogszabályok által elõírt nyilvánosságra hozatali kötelezettségének eleget tett, azonban legfontosabb adatait az alapító okirat elõírásától eltérõen a két országos napilapban nem tette közzé. A kuratórium a Ptk. és az alapító okirat elõírásának megfelelõen évente beszámolt az alapítónak a közalapítvány mûködésérõl. A mérlegsorok adatai a leltárakban szereplõ adatokkal megegyeztek. A könyvvezetés a feltárt hiányosságok ellenére megfelelõ alapot teremtett az éves beszámolók alátámasztásához. A téves könyvvezetésbõl származó hibák a kimutatott eredmény, a saját tõke és a mérleg fõösszegét nem érintették. 2007/38. szám H I V A T A L O S É R T E S Í T Õ Az alapító a kuratórium tevékenységének ellenõrzésére háromtagú FB-t hozott létre, amely az alapító okirattal összhangban véleményezte az éves költségvetést, a közhasznú jelentést, azonban annak elõírásaitól eltérõen az alapító felé történõ éves beszámolási kötelezettségének nem tett eleget. Az ellenõrzött években az FB költségtérítést nem vett igénybe, 2006-ban a kuratóriumi és az FB-tagok a jogszabályi módosítás miatti tiszteletdíj-emelésrõl takarékossági okból lemondtak. A helyszíni ellenõrzés megállapításainak hasznosítása mellett javasoltuk az alapítói jogokat gyakorló miniszternek az alapító okirat kiegészítését az önkéntesek fogadásának, segítésének lehetõségével, valamint a jogvédelmi képviselõk mûködési feltételeirõl szóló jogszabály felülvizsgálatát. A kuratóriumnak – többek között – javasoltuk hogy vizsgálja felül a belsõ szabályzatait, valamint gondoskodjon a központi költségvetésbõl kapott támogatás szerzõdés szerinti pénzügyi elszámolásáról. A jelentés teljes terjedelmében az interneten a www.asz.hu címen érhetõ el. HIVATALOS KÖZLEMÉNYEK Az Oktatási Hivatal Nyelvvizsgáztatási Akkreditációs Központ határozatai HATÁROZAT Az EURO Nyelvvizsga Kft. (1022 Budapest, Bimbó u. 7.) akkreditált vizsgaközpont által bejelentett vizsgahely létesítése iránt benyújtott kérelem tárgyában a Nyelvvizsgát Akkreditáló Testület a következõ döntést hozta: a kérelmezõ bejelentett vizsgahely létesítése iránti kérelmét az Oktatási Hivatal a következõk szerint engedélyezi. Név: Budapest Nyelvstúdió Kft. Cím: 1115 Budapest, Bartók Béla út 92–94. A kérelmezõ köteles a vizsgahely tekintetében folyamatosan biztosítani a hatályos jogszabályokban, illetve az Akkreditációs Kézikönyvben foglalt feltételeket. A határozat ellen a kézhezvételtõl számított 15 napon belül jogszabálysértésre, illetve elfogultságra hivatkozva az oktatási és kulturális miniszterhez címzett, hivatalosan benyújtott fellebbezéssel lehet élni, amelynek illetéke 5000 Ft. Az akkreditációs eljárás díja kiegyenlítésre került. Ez a határozat csak az AK-XVI/1/2001. számú és az AK-XVI/44/2004. számú határozattal együtt érvényes. INDOKOLÁS A Nyelvvizsgát Akkreditáló Testület a 2007. 04. 23-án átvett hiánytalan kérelem, valamint a helyszíni szemle alapján megállapította, hogy a rendelkezõ részben jelölt vizsgahely – mint a kérelmezõ bejelentett vizsgahelye – tárgyi és infrastrukturális feltételei megfelelnek a jogszabályokban és az Akkreditációs Kézikönyvben foglalt feltételeknek.

Source: https://magyarkozlony.hu/hivatalos-lapok/9e112375c170147e2cf9ec669360b19d00fa510f/dokumentumok/6035dd972a47329024b73a5d29e68415897c7516/letoltes